Gigantul din domeniul bunurilor de larg consum Unilever a anunţat marţi, 19 martie, că vrea să desființeze mii de posturi. Compania intenţionează să transforme operaţiunile din domeniul îngheţatei, care regrupează mărci renumite precum Ben & Jerry's şi Magnum, într-o divizie separată.
Unilever desființează mii de posturi
Potrivit explicațiilor oferite de companie, scopul măsurii este reducerea costurilor. Grupul subliniază că vor fi analizate mai multe opţiuni pentru separarea de operaţiunile din domeniul îngheţatei.
Unilever a anunţat și un program care vizează reduceri de costuri de aproximativ 800 de milioane de euro pe parcursul următorilor trei ani.
Potrivit sursei menționate, modificările ar urma să afecteze aproximativ 7.500 de posturi la nivel global.
Compania a subliniat că se va concentra pe patru domenii de activitate, în urma restructurării. Este vorba despre următoarele domenii de activitate:
- produse de frumuseţe;
- îngrijire personală;
- îngrijirea locuinţei şi nutriţie.
Unilever are o fabrică de îngheţată Betty Ice și în România
La rândul său, rivalul Nestle SA s-a separat anterior de afacerile sale din domeniul îngheţatei prin înfiinţarea unui joint-venture cu fondul de investiţii PAI Partners.
Unilever South Central Europe coordonează din Bucureşti operaţiunile în şapte ţări din zonă: România, Bulgaria, Serbia, Muntenegru, Albania, Macedonia şi Republica Moldova.
De asemenea, Unilever are o fabrică de îngheţată Betty Ice și în România. Este vorba despre fabrica din Suceava, unde lucrează aproximativ 200 de oameni.
Amintim că Unilever South Central Europe coordonează din Bucureşti operaţiunile în şapte ţări din zonă. Este vorba despre România, Bulgaria, Serbia, Muntenegru, Albania, Macedonia şi Republica Moldova.
Este unul dintre cei mai importanţi furnizori mondiali de alimente şi produse de îngrijire personală
Unilever este unul dintre cei mai importanţi furnizori mondiali de alimente şi produse de îngrijire personală.
Compania a reușit să finalizeze în 2023 investiția în valoare de 48 milioane de euro în dezvoltarea Fabricii de Produse Alimentare de la Ploiești.
Fabrica a devenit una dintre cele mai avansate unități de producție din Europa. Extinderea a avut ca principal obiectiv creșterea capacității de producție pe fondul unei cereri crescute a produselor alimentare, precum și diversificarea portofoliului de produse sub marca Unilever.
Compania multinațională britanică de bunuri de larg consum, cu sediul în Londra, Anglia, a fost înfiinţată în 1930.
S-a întâmplat în urma fuziunii dintre un producător olandez de margarină şi un fabricant britanic de săpunuri.